
ВЪТРЕШНИ ПРАВИЛА
на фондация „Гален Темелков“ 
за определяне на реда и критериите при кандидатстване и процедурата по оценяване на кандидатурите за годишна награда „Пътят на Хипократ“ в категория „Студент в специалност медицина“ за учебната 2026/2027 година

Предоставените награди от фондация „Гален Темелков“ са за студенти от специалност „Медицина“. Тази година Фондацията ще връчи 3 награди в размер на 500€, 300€ и 200€, съответно за кандидатите, класирали се на 1-во, 2-ро и 3-то място. Кандидатите ще бъдат класирани по точковата система, представена по-долу. Всеки студент, отговарящ на критериите, посочени по-долу, може да кандидатства за наградата всяка поредна година, без значение дали е бил одобрен предходната година.
РЕД ЗА КАНДИДАТСТВАНЕ:
Кандидатстване:
Попълване и подаване на заявление за кандидатстване по образец (виж тук).
Срокове за кандидатстване, провеждане на интервю и обявяване на резултати:
· подаване на документи (заявление с приложения): до 31.12.2026 г. (включително) на:
· е-mail: found.gt@gmail.com;
· адрес: гр. Плиска, ул. „Д-р Петър Берон“ № 2, пк.: 9920.
· провеждане на интервю (онлайн) с избрани кандидати: 23-24.01.2027 г.
· обявяване на резултати (в сайта и на фейсбук страницата на фондация „Гален Темелков“): до 31.01.2027 г.
КРИТЕРИИ ЗА КАНДИДАТСТВАНЕ:
· кандидатът да е български гражданин; 
· минимален успех много добър (4,50) (Необходимо е да приложите документ, удостоверяващ успеха – служебна бележка/копие от студентска книжка);
· финансово състояние на семейството на кандидатстващия. Деклариране на финансовото състояние на семейството (изисква се финансова декларация, издадена от съответния работодател, за средномесечен доход (брутен) на всеки член на семейството на кандидатстващия през 6-те месеца преди месеца, в който кандидатства за награда).
· извънучебни дейности и постижения от различен характер (участие в спортен отбор, НПО и други). Препоръчително е прилагането на сертификати, грамоти, допълнителна информация към посочените от кандидатстващия извънучебни дейности.).

ПРОЦЕДУРА ПО ОЦЕНЯВАНЕ НА КАНДИДАТУРИТЕ:
5-членна комисия в състав председател и членове на фондация „Гален Темелков“ осъществява следната процедура:
Първи кръг: 
Преглед на кандидатурите, оценяване и определяне на допуснатите до втори кръг (интервю) кандидати, спрямо посочените критерии:
· Оценката от успеха се превръща в съшия брой точки. (Пример: Отличен 5,50 = 5,50 точки).
· Дейностите и постиженията от различен характер (които сте изброили в Приложение 2 към заявлението и за които сте приложили съответен удостоверяващ документ) носят допълнителни точки. Дейностите се разделят на научна, трудова, доброволческа, спортен клуб, клуб изкуства. За посещението на дейност/и от съответната група кандидатстващият получава +0,05т. 
· [bookmark: _Hlk243859222]На кандидатите, чийто среден месечен доход на член от семейството (описан в Приложение 3 към заявлението) е под минималната работна заплата в България за 2026г – 620,20 € се прибавят точки като на всеки 5% под сумата се добавя 0,05т. към успеха на кандидата, както следва: 
· 620,20 – 589,19 € => +0,05т.
· 589,18 – 558,18 € => +0,1т.
· 558,17 – 527,17 € => +0,15т.
· 527,16 – 496,16 € => +0,2т.
· 496,15 – 465,15 € => +0,25т.
· 465,14 – 434,14 € => +0,3т.
· 434,13 – 403,13 € => +0,35т.
· 403,12 – 372,12 € => +0,4т.
· 372,11 – 341,11 € => +0,45т.
· 341,10 – 310,10 € => +0,5т. и т.н.
· Мотивационното писмо (Приложение 4 към заявлението) също носи точки на кандидатите. Всеки член на комисията оценява мотивационните писма с оценка от 0,10 до 0,50 точки (през 0,05). Изчислява се средноаритметичната стойност от оценките на всички членове на комисията и се добавя към общия сбор точки на съответния кандидат.
Втори кръг: 
[bookmark: _Hlk141380391]Провеждане на интервю със 7-те кандидати, получили най-висок брой точки в първи кръг. След интервютата всеки от кандидатите получава от всеки от членовете на комисията оценка от 0,10 до 0,50. Оценките на всеки от членовете се добавят към точките на кандидатите от предходния кръг и кандидатите се класират според точките от двата кръга, като първите трима получават награда в размер на 500€, 300€ и 200€, съответно за класиралите се на 1-во, 2-ро и 3-то място.

При еднакъв брой точки след втори кръг се вземат предвид точките от първи кръг на класирането и съответно кандидатът с по-висок брой точки има предимство. 
При възникнали въпроси можете да се свържете с нас на имейл адрес found.gt@gmail.com и на тел.: 0887877797; 0894736252.
www.foundation-gt.com, email: found.gt@gmail.com, тел.: 0887877797

